laion/Wikipedia-Exotic huggingface dataset:
კრისტი ბრაუნი

კრისტი ბრაუნი (დ. 15 ივნისი, 1932 — გ. 7 სექტემბერი, 1981) — ირლანდიელი მწერალი, მხატვარი და პოეტი, მძიმე ცერებრალური დამბლით დაავადებული. ცნობილი გახდა ავტობიოგრაფიული წიგნით „ჩემი მარცხენა ფეხი“. შემდგომში შექმნილი ამავე სახელწოდების ფილმი კინოაკადემიის ჯილდოს მფლობელი გახდა. ბრაუნი 1972 წლის 5 ოქტომბერს დაქორწინდა თავის ექთანზე სახელად მერი კერიზე. იგი დასახლდა ბოლიჰიგში, ირლანდიის ერთ-ერთი სოფელი, მოგვიანებით გადავიდა ინგლისში, სამერსეტი, პარბრუკი. კრისტი ბრაუნი 49 წლის ასაკში, 1981 წლის 7 სექტემბერს, გარდაიცვალა ჰაერის უკმარისობით, როდესაც მიირთმევდა ღორის ხორცს. დაკრძალულია დუბლინში გლასნევინის სასაფლაოზე. ავტობიოგრაფია „ჩემი მარცხენა ფეხი“ მოგვიანებით გაფართოვდა, შევიდა რომანში Down All the Days და გახდა საერთაშორისო ბესტსელერი, თარგმნილია 14 ენაზე. The Times-ის რეცენზიის ავტორი ბერნარდ შეარი ამბობდა: „წიგნი არის ყველაზე მნიშვნელოვანი ირლანდიური ნოველა ჯეიმზ ჯოისის ულისეს შემდეგ“. Down All the Days არის რომანი, სადაც ყურადღება უფრო მეტად გამახვილებულია ირლანდიისა და მისი საზოგადოების შესახებ, ვიდრე ბრაუნის ავადმყოფობაზე. ამ ნოველას მოჰყვა რომანების მთელი რიგი: A Shadow on Summer (1972); Wild Grow the Lilies (1976) და A Promising Career (გამოქვეყნდა სიკვდილის შემდეგ 1982 წელს). ბრაუნმა ასევე გამოსცა სამი პოეტური კრებული: Come Softly to My Wake, Background Music და Of Snails And Skylarks. ფილმი „ჩემი მარცხენა ფეხი“ გადაიღო რეჟისორმა ჯიმ შერიდანმა 1989 წელს. სცენარის ავტორი შეინ კონატონი. კრისტი ბრაუნის როლს ასრულებს ვარსკვლავი დენილ დეი-ლუისი, ხოლო ბრაუნის დედის როლს თამაშობს ბრენდა ფრიკერი. ორივე მსახიობმა მოიგო ოსკარი ფილმში შესრულებული როლისთვის (საუკეთესო მსახიობი მამაკაცი და საუკეთესო მსახიობი ქალი). ფილმი ოსკარზე ნომინირებული იყო ხუთჯერ, როგორც საუკეთესო მხატვრული ნამუშევარი, საუკეთესო რეჟისურა, საუკეთესო სცენარი. ირლანდიურმა როკ-ჯგუფმა The Pogues-მა პატივი მიაგო კრისტი ბრაუნს სიმღერით "Down All the Days", რომელიც შევიდა 1989 წლის ალბომში, Peace and Love, რიგით მეშვიდე სიმღერად. 1954 My Left Foot – ჩემი მარცხენა ფეხი 1970 Down All The Days 1971 Come Softly to My Wake (პოემა) – ნაზად მოდი ჩემს გასაღვიძებლად 1973 Background Music: Poems 1974 A Shadow on Summer 1976 Wild Grow the Lilies 1978 Of Snails And Skylarks 1982 A Promising Career (გამოქვეყნდა მისი სიკვდილის შემდეგ) 1991 The Collected Poems of Christy Brown (posthumous compilation of his three books of poetry) კრისტი ბრაუნის ბიოგრაფია Christy Brown კინოფილმების ინტერნეტ-მონაცემთა ბაზაში
ფინეთის დემოგრაფია

ფინეთის მოსახლეობა შეადგენს 5.3 მლნ ადამიანს, საშუალო სიმჭიდროვე ყოველ კვადრატულ კილომეტრზე 17-ს. შედეგად, ფინეთი ევროპაში მესამე ყველაზე მეჩხერად დასახლებული სახელმწიფოა ისლანდიისა და ნორვეგიის შემდეგ. მოსახლეობის გადანაწილება საკმაოდ არათანაბარია: უდიდესი ნაწილი თავმოყრილია სამხრეთ-დასავლეთის პატარა სანაპირო ზოლში. ურბანიზაციის დონე 64%-ს შეადგენს, მათ შორის, მხოლოდ ჰელსინკის მეტროპოლიაში 1 მილიონი ადამიანი ცხოვრობს. არქტიკულ ლაპლანდიაში კი კვადრატულ კილომეტრზე 2 ადამიანი მოდის. ფინეთი ეთნიკურად ერთგვაროვანი ქვეყანაა, ძირითადად ფინური ხალხებით დასახლებული. ოფიციალური ენებია ფინური და შვედური, მოგვიანებით მათ დაემატა ერთ-ერთი ადგილობრივი ენა, რომელზეც მოსახლეობის 5% საუბრობს. შვედურისთვის ოფიციალური ენის სტატუსი ისტორიული და პოლიტიკური ვითარებით აიხსნება - XIII საუკუნიდან XIX საუკუნის დასაწყისამდე ფინეთი შვედეთის სამეფოს შემადგენლობაში შედიოდა. მორწმუნეთა 79% ლუთერანული ეკლესიის მიმდევარია. 2008 წლის ბოლოს: 5,304,840 2009 წლის ბოლოს: 5,351,427 2010 წლის ბოლოს: 5,375,276 0-14 წლამდე: 16.6% (კაცები 459,950; ქალები 441,220) 15-64 წლამდე: 66.4% (კაცები 1,772,600; ქალები 1,734,450) 65 წელზე მეტის: 17.0% (კაცები 351,180; ქალები 517,530) ფინეთის მოსახლეობა დაარქივებული 2011-01-27 საიტზე Wayback Machine. (რუსული) ↑ Statistics Finland: Finland in Figures. ციტირების თარიღი: 2007-06-21.
ალაშარა (ჟურნალი)

„ალაშარა“ (აფხ. Алашара — „სინათლე“) — აფხაზური ყოველთვიური ლიტერატურულ-მხატვრული და საზოგადოებრივ-პოლიტიკური ჟურნალი. იყო აფხაზეთის ასსრ-ის მწერალთა კავშირის ორგანო. დაარსდა 1955 წელს. გამოდიოდა ქ. სოხუმში თვეში ერთხელ. აფხაზეთის ომის შემდეგ ჟურნალი წარმოადგენს სეპერატისტული აფხაზეთის მწერალთა კავშირის ორგანოს და გამოდის ორთვეში ერთხელ. მთავარი რედაქტორი ანატოლი ლაგულაა. ქართული საბჭოთა ენციკლოპედია, ტ. 1, თბ., 1975. — გვ. 267. apsnyteka.org // "Алашара" ("Свет")
ოულუს პროვინცია

ოულუს პროვინცია — ფინეთის ერთ-ერთი ყოფილი პროვინცია, რომელიც არსებობდა 1997 წლიდან, 2010 წლამდე. ესაზღვრებოდა 3 პროვინციას: ჩრდილოეთიდან – ლაპლანდიას, სამხრეთ-დასავლეთიდან – დასავლეთ ფინეთის, სამხრეთ-აღმოსავლეთიდან – აღმოსავლეთ ფინეთის პროვინციებს. ოულუს პროვინციის დედაქალაქი და უმსხვილესი ქალაქი იყო ოულუ. პროვინცია შეიქმნა 1997 წელს, რამდენიმე პროვინციის შეერთების შედეგად. თავის მხრივ იყოფოდა ორ რეგიონად. მაგრამ 2010 წლის 1 იანვარს, ფინეთის ექვსივე პროვინცია გაუქმდა. ფინეთის პროვინციები Oulu State Provincial Office დაარქივებული 2003-04-12 საიტზე Wayback Machine. - ოფიციალური საიტი Ouluphotos.com დაარქივებული 2009-10-25 საიტზე Wayback Machine. ↑ Förvaltningshistorisk ordbok — Helsingfors: SLS, 2016. <a href="https://wikidata.org/wiki/Track:Q98414308"></a><a href="https://wikidata.org/wiki/Track:Q1757"></a><a href="https://wikidata.org/wiki/Track:Q769544"></a> ↑ New regional administration model abolishes provinces in 2010. Helsingin Sanomat International Edition. Sanoma Corporation (31 December 2009). დაარქივებულია ორიგინალიდან — 13 დეკემბერი 2011. ციტირების თარიღი: 1 January 2010.
ლაპლანდიის პროვინცია

ლაპლანდიის პროვინცია — ფინეთის ერთ-ერთი ყოფილი პროვინცია, რომელიც არსებობდა 1997 წლიდან, 2010 წლამდე. ესაზღვრებოდა სამხრეთიდან 1 პროვინციას – ოულუს პროვინციას. ლაპლანდიის პროვინციის დედაქალაქი და უმსხვილესი ქალაქი იყო როვანიემი. პროვინცია შეიქმნა 1997 წელს, რამდენიმე პროვინციის შეერთების შედეგად. მაგრამ 2010 წლის 1 იანვარს, ფინეთის ექვსივე პროვინცია გაუქმდა. ფინეთის პროვინციები Lapland Regional Council – ოფიციალური საიტი Lapland State Provincial Office დაარქივებული 2003-04-03 საიტზე Wayback Machine. – ოფიციალური საიტი Lapland Finland Portal დაარქივებული 2009-09-18 საიტზე Wayback Machine. – The Official Travel Guide of Finnish Lapland Lapland Club Lapland Travel Guide დაარქივებული 2011-04-29 საიტზე Wayback Machine. – Information about holidays in Lapland Kemi-Tornio University of Applied Sciences – video portal დაარქივებული 2007-12-12 საიტზე Wayback Machine. – Videos about Lapland experiences and lifestyle. Levi-Lapland – Information on Lapland, the ski resorts and the Lapland Super Pass. Travel 2 Lapland დაარქივებული 2012-06-26 საიტზე Wayback Machine. – Huge list of travel information: map, blogs, forums, tourist attractions, tourism services etc. ↑ New regional administration model abolishes provinces in 2010. Helsingin Sanomat International Edition. Sanoma Corporation (31 December 2009). დაარქივებულია ორიგინალიდან — 13 დეკემბერი 2011. ციტირების თარიღი: 1 January 2010.
კილიმანჯაროს თოვლიანი მთა და სხვა მოთხრობები

კილიმანჯაროს თოვლიანი მთა და სხვა მოთხრობები — ერნესტ ჰემინგუეის მოკლე მოთხრობების კრებული, რომელიც გამოიცა 1961 წელს. სასათაურო მოთხრობა ხშირად მიჩნეულია ჰემინგუეის საუკეთესო ნაწარმოებად. წიგნში შესული ყველა მოთხრობა აქამდე შესული იყო 1938 წლის კრებულში მეხუთე სვეტი და პირველი ორმოცდაცხრა მოთხრობა.
კილიმანჯაროს თოვლიანი მთა

კილიმანჯაროს თოვლიანი მთა (ინგლ. The Snows of Kilimanjaro) — ერნესტ ჰემინგუეის მოთხრობა, რომელიც პირველად გამოიცა 1936 წელს, ჟურნალ „Esquire“-ში. მოთხრობა ხელახლა გამოიცა კრებულში „მეხუთე სვეტი და პირველი ორმოცდაცხრა მოთხრობა“, 1938 წელს. ასევე შეტანილია ჰემინგუეის მოთხრობების სრულ კრებულში (1987). 1952 წელს გამოვიდა რეჟისორ ჰენრი კინგის კინოეკრანიზაცია. ↑ The Snows of Kilimanjaro IMDb-ზე
კილიმანჯაროს თოვლიანი მთა (მრავალმნიშვნელოვანი)

კილიმანჯაროს თოვლიანი მთა შეიძლება იყოს: კილიმანჯაროს თოვლიანი მთა — ერნესტ ჰემინგუეის მოთხრობა კილიმანჯაროს თოვლიანი მთა და სხვა მოთხრობები — ერნესტ ჰემინგუეის მოთხრობების კრებული
ილორგანი

ილორგანი — სოფელი საქართველოში, აფხაზეთის ავტონომიურ რესპუბლიკის ოჩამჩირის მუნიციპალიტეტში, ოხურეის თემში. მდებარეობს მდინარე ღალიძგის ნაპირებზე, ზღვის დონიდან 20 მ, ოჩამჩირიდან 6 კმ. 2008 წლიდან ოკუპირებულია რუსეთის ფედერაციის მიერ. ენციკლოპედია „საქართველო“, ტ. 4, თბ., 2018. — გვ. 233-234. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
კინდღი

კინდღი (აფხ. Кындыӷ) — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, შავიზღვისპირა დაბლობზე. თემის ცენტრი (სოფლები:ახივაა, ლეფონა). ზღვის დონიდან 40 მ, ოჩამჩირიდან 20 კმ, ტამიშიდან (უახლოესი რკინიგზის სადგური) 2 კმ. 2008 წლიდან ოკუპირებულია რუსეთის ფედერაციის მიერ. ქართული საბჭოთა ენციკლოპედია, ტ. 5, თბ., 1980. — გვ. 518. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
კაციჰაბლა

კაციჰაბლა — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (ფოქვეშის თემი), მდინარე ღალიძგის მარცხენა ნაპირზე. ზღვის დონიდან 90 მ, ოჩამჩირიდან 18 კმ, ბესლახუბიდან (უახლოესი რკინიგზის სადგური) 8 კმ. 2008 წლიდან ოკუპირებულია რუსეთის ფედერაციის მიერ. ენციკლოპედია „საქართველო“, ტ. 4, თბ., 2018. — გვ. 579. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07.
კუდრახუქი

კუდრახუქი, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აძიუბჟის თემი), შავიზღვისპირა დაბლობზე, მდინარე კოდორის მარცხენა ნაპირზე. ზღვის დონიდან 50 მ, ოჩამჩირიდან 23 კმ, დრანდიდან (უახლოესი რკინიგზის სადგური) 6 კმ. 2008 წლიდან ოკუპირებულია რუსეთის ფედერაციის მიერ. ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07. ქართული საბჭოთა ენციკლოპედია, ტ. 6, თბ., 1983. — გვ. 55.
კუტოლი

კუტოლი (აფხ. Кәтол) — სოფელი საქართველოში, აფხაზეთის ავტონომიურ რესპუბლიკაში, ოჩამჩირის მუნიციპალიტეტში, შავიზღვისპირა დაბლობზე. თემის ცენტრი (სოფლები: აბააქითი, ახივაა, ბზანა, თოუმიში, ქერქენი). ზღვის დონიდან 100 მ, ოჩამჩირიდან 21 კმ, ტამიშიდან (უახლოესი რკინიგზის სადგური) 9 კმ. 2008 წლიდან ოკუპირებულია რუსეთის ფედერაციის მიერ. სოფელი „კვიტაული“ წყაროებში პირველად მოხსენიებულია XVII საუკუნეში. აფხაზურ სოფელს ქართულად კვიტოული ჰქვია. მისი ძველი სახელწოდებაა — კვიტაული. სწორედ ამ ფორმით იხსენიება იგი სამეგრელოს მთავრის ლევან II დადიანის 1640 წლის სინოდიკში, რომელშიც აღნიშნულია, რომ მთავარს თავისი ახლადგარდაცვლილი მეუღლის ნესტან-დარეჯანის ცხედარი დაუკრძალავს სოფელ ქიაჩში და ორი პანაშვიდი გადაუხდია კვიტაულის სასახლეში. იმავე პერიოდში, 1639-1640 წლებში მთავარ ლევან II დადიანთან ჩამოსული რუსი ელჩების — ფედოტ ელჩინისა და პავლე ზახარიევის დაკითხვის ოქმებში სოფელი მოხსენიებულია „Китоули“ ფორმით (რუს. Февроля во 8 день начавали в деревне в Китоуле). სოფლის სახელწოდება კვიტაული XIX საუკუნის მეორე ნახევარშიც იმავე ფორმით იხმარებოდა, როგორც XVII საუკუნეში. ამას გვიმოწმებს, კავკასიაში მართლმადიდებლობის აღმდგენი საზოგადოების 1862-1863 წლების ანგარიშიც, რომელშიც დამოწმებულია სოფელი კვიტაული. საყურადღებოა ის ფაქტი, რომ ბოლო დრომდე ადგილობრივი მოსახლეობა სოფელს რუსულად კვიტაული (რუს. Квитаули), აფხაზები — კუტოლ (აფხ. Кәтол), ხოლო ქართველები კი — კვიტოულის სახელით მოიხსენიებდნენ. 1967 წლის 20 აპრილის დადგენილებით სოფელს ოფიციალურ სახელად დაუმკვიდრდა სოფლის აფხაზური ვარიანტი — კუტოლი//Кутол. ქართული საბჭოთა ენციკლოპედია, ტ. 6, თბ., 1983. — გვ. 90. გვანცელაძე გ., „სოფელ კვიტოულის სახელის ეტიმოლოგიისათვის“, ქართველური მემკვიდრეობა, 2008, XII, გვ. 53-56 ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2011-05-07. ↑ Гамахария Дж., Гогия Б., Абхазия — Историческая область Грузии, Тбилиси, 1997, გვ. 242-243, დოკ. №88 ↑ გამახარია ჯ., „აფხაზეთი და მართლმადიდებლობა“ (I ს. — 1921 წ.), თბ., 2005 ↑ საქართველოს სსრ ადმინისტრაციულ-ტერიტორიული დაყოფა 1977 წლის 1 იანვრისათვის, თბ., 1977, გვ. 332
Machina II/The Friends & Enemies of Modern Music

Machina II: The Friends & Enemies of Modern Music — ამერიკული ალტერნატიული როკ-ჯგუფ The Smashing Pumpkins-ის მეექვსე სტუდიური ალბომი, რომელიც გამოვიდა 2000 წელს, ლეიბლზე Constantinople Records და ვრცელდებოდა ინტერნეტის მეშვეობით. ფიზიკური დისკის სახით იგი ჯერჯერობით გამოცემული არ არის. დაგეგმილი იყო მისი ალბომის Machina/The Machines of God ახალ ტირაჟთან ერთად გამოცემა, თუმცა ამ გამოცემის მომავალი უცნობია. თავად ალბომი წარმოადგენს სამ EP დისკს, რომელსაც ახლავს b-მხარეები და სიმღერების ალტერნატიული ვერსიები. Machina-ს ციკლის ორივე ალბომი კონცეპტუალურია და მსმენელს უამბობს შეშლილი როკ-მუსიკოსის ამბავს. ყველა სიმღერის ავტორი — ბილი კორგენი, გარდა მითითებულისა. ინფორმაცია საიტზე Discogs ↑ Ned Raggett. Machina II/The Friends & Enemies of Modern Music AllMusic-ზე. ციტირების თარიღი: 15 August 2011. ↑ Joshua Klein. „Machina II: The Friends And Enemies Of Modern Music“. The A.V. Club. დაარქივებულია ორიგინალიდან — 4 მარტი 2008. ციტირების თარიღი: 15 August 2011. ↑ D. Erik Kempke. (31 March 2000) Album Reviews: The Smashing Pumpkins: MACHINA II/The Friends and Enemies of Modern Music. Pitchfork Media. ციტირების თარიღი: 15 August 2011. ↑ Ryan Klimczak. (28 Nov 2000) Album Reviews: The Smashing Pumpkins: MACHINA II/The Friends and Enemies of Modern Music. The Tech. დაარქივებულია ორიგინალიდან — 30 ივნისი 2016. ციტირების თარიღი: 30 June 2012. ↑ http://www.billy-corgan.com/index.php?page=mp3s
შენბრუნის სასახლე

შენბრუნის სასახლე (გერმ. Schloss Schönbrunn) — საიმპერატორო, როკოკოს სტილში ნაგები 1 400 ოთახიანი საზაფხულო რეზიდენცია ავსტრიის დედაქალაქ ვენაში. წარმოადგენს ქვეყნის ერთ-ერთ უმთავრეს კულტურულ მონუმენტს და 1960-იანი წლებიდან ვენის მთავარ ტურისტულ ღირსშესანიშნაობას. სასახლე და მისი ბაღები ავლენს ჰაბსბურგთა მონარქების გემოვნებას, ინტერესებსა თუ მისწრაფებებს. 1569 წელს, საღვთო რომის იმპერატორმა მაქსიმილიან II-მ, მდინარე ვენის დაბლობებზე, ბორცვის ძირას ადგილი იყიდა. მეფემ ბრძანა ეს ტერიტორია შემოეღობათ და სხვადასხვა ფრინველი მომემრავლებინათ, რომელიც სამეფო სანადირო ადგილი გახდებოდა. მომდევნო საუკუნეში, ეს ტერიტორია სანადიროდ და რეკრეაციისთვის გამოიყენებოდა. განსაკუთრებით ბევრ დროს აქ დედოფალი ელეონორა გონძაგა ატარებდა, რომელსაც ნადირობა ძალიან უყვარდა. სიკვდილის წინ, მეფე ფერდინად II-მ ეს ადგილები მას უანდერძა. 1638 - 1643 წლებში მან აქ სასახლე ააშენა, რომელსაც შენბრუნი ეწოდა. 1918 წელს, მონარქიის დამხობის შემდეგ, სასახლის მფლობელი ახლადშექმნილი ავსტრიის რესპუბლიკა აღმოჩნდა და სასახლე მუზეუმად გადაკეთდა. 1961 წელს, შენბრუნის სასახლეში ჯონ კენედისა და ნიკიტა ხრუშჩოვის შეხვედრა გაიმართა. 1996 წელს, იუნესკომ სასახლე და მისი ბაღები მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში შეგიძლიათ იხილოთ მედიაფაილები თემაზე „შენბრუნის სასახლე“ ვიკისაწყობში. surfvienna.net - 360° Panoramas დაარქივებული 2011-07-24 საიტზე Wayback Machine. Schönbrunn Palace - Empress Sisi’s former summer residence Schönbrunn Palace: My Way of Telling History Orangerie Schönbrunn დაარქივებული 2010-03-25 საიტზე Wayback Machine. Apartments of Maria Theresia and Schönbrunn Palace
ნოიზიდლერი

ნოიზიდლერი (გერმ. Neusiedler See, უნგრ. Fertő tó) — მეორე უდიდესი სტეპის ტბა ცენტრალურ ევროპაში, ზღვის დონიდან 115 მეტრზე. მისი ფართობი 315 კმ²-ია, აქედან 240 კმ² ავსტრიის ტერიტორიაზე მდებარეობს, 75 კმ² უნგრეთის ტერიტორიაზე. ტბის აუზის ფართობი 1,120 კმ²-ს შეადგენს. ჩრდილოეთიდან სამხრეთისკენ მისი სიგრძე 36 კმ-ია, აღმოსავლეთიდან დასავლეთისკენ 6-12 კმ. საშუალო სიღრმე 1.8 მეტრია. ტბა გამოირჩევა ბიომრავალფეროვნებით. მის წყლებში ბინადრობს 15 სახეობის თევზი, მრავალი უხერხემლო, ხოლო ტბის მცენარეულობა იზიდავს არაერთ უიშვიათეს მწერს. ტბაზე თავს იყრის დაახლოებით 300 სახეობის გადამფრენი ფრინველი. ნოიზიდლერი არაერთ ტურისტსა და უბრალოდ ბუნების მოყვარულს იზიდავს. სანაპიროებზე მოწყობილია პლაჟები. ტბა და მისი შემოგარენი შესულია იუნესკოს მსოფლიო მემკვიდრეობის სიაში. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ნოიზიდლერი Nationalpark Neusiedler See – Seewinkel Chronik Neusiedler See, Frühgeschichte bis Moderne დაარქივებული 2010-03-05 საიტზე Wayback Machine. Welterbe Neusiedler See „Der See“ – Ausstellung im burgenländischen Landesmuseum Eisenstadt vom 19. April 2007 bis 11. November 2007 დაარქივებული 2008-08-15 საიტზე Wayback Machine.
ვახაუ

ვახაუ (გერმ. Wachau) — ხეობა ავსტრიაში, ქვემო ავსტრიის ფედერაციულ მხარეში, მდინარე დუნაის გაყოლებაზე. წარმოადგენს ავსტრიის დაბლობის უმთავრეს ტურისტულ დესტინაციას. მდებარეობს ქალაქ მელკსა და კრემსს შორის. ხეობის სიგრძე 40 კმ-ია, იგი ჯერ კიდევ პრეისტორიულ ხანაში ყოფილა დასახლებული. ტურისტებს შორის ყველაზე პოპულარული ადგილია დურნშტაინი, სადაც ინგლისის მეფე რიჩარდ IV ლომგული ავსტრიის ჰერცოგ ლეოპოლდ V-ის მიერ იქნა დატყვევებული. ხეობაში უამრავი უძველესი მონასტერი, ციხესიმაგრე და ნაგრევებია, რომლებიც შერწყმულია ქალაქებსა და სოფლებთან. ასევე გაშენებულია ვენახები, წარმოადგენს მნიშვნელოვან სასოფლო-სამეურნეო ცენტრს. 2000 წელს, იუნესკომ „ვახაუს კულტურული ლანდშაფტი“ მისი არქიტექტურული და აგრონომიული ისტორიის გამო მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში ვიკისაწყობში არის გვერდი თემაზე: ვახაუ (ინგლისური) Wachau Official Website Movies and Broadcasts დაარქივებული 2013-01-10 საიტზე Archive.isCategory:Webarchive template archiveis links Winemonger.com article on the Codex Wachau დაარქივებული 2007-01-11 საიტზე Wayback Machine. Vinea Wachau დაარქივებული 2006-07-02 საიტზე Wayback Machine. (გერმანული) Wachau, Weissenkirchen Website (გერმანული) Wachau, Weissenkirchen Weblog (გერმანული) Wachauer.Net დაარქივებული 2010-11-20 საიტზე Wayback Machine.
ზემერინგის რკინიგზა

ზემერინგის რკინიგზა (გერმ. Semmeringbahn) — სარკინიგზო ხაზი ავსტრიაში, რომელიც იწყება ქალაქ გლოგნიცში და ზემერინგის გავლით მიემართება ქალაქ მურცუშლაგში. ეს იყო ევროპაში აშენებული პირველი სტანდარტული სიგანის რკინიგზა. ამჟამად მიჩნეულია მსოფლიოში პირველ მთის რკინიგზად, რომელიც ურთულეს რელიეფზე წარმატებით იქნა გაყვანილი. იგი ამჟამადაც სრული დატვირთვით მუშაობს და შედის ავსტრიის ფედერალური რკინიგზის შემადგენლობაში. რკინიგზის მშენებლობა 1848-1854 წლებში მიმდინარეობდა. პროცესში მონაწილეობას იღებდა 20 000 მუშა. პროექტი შეადგინა კარლ ფონ შეგამ. კონსტრუქცია მოიცავს 14 გვირაბს, 16 ვიადუკს და ასამდე ქვისა და 11 რკინის ხიდს. სადგურები და საზედამხედველო ნაგებობები გვირაბების გათხრისას გამოტანილი ნარჩენებისაგან აშენდა. სარკინიგზო ხაზის სიგრძე 41 კმ-ია. 1998 წელს, იუნესკომ ზემერინგის რკინიგზა მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია ევროპაში pictures from the Semmering railway დაარქივებული 2020-01-30 საიტზე Wayback Machine. World Heritage Site Semmering Railway დაარქივებული 2008-12-25 საიტზე Wayback Machine. SÜDBAHN museum in Muerzzuschlag
ბიჭი ზოლიან პიჟამაში

ბიჭი ზოლიან პიჟამაში (ინგლ. The Boy in the Striped Pyjamas) — ჰოლოკოსტის თემაზე შექმნილი 2008 წლის დრამატული ფილმი. მარკ ჰერმანმა ფილმი გადაიღო ამავე სახელწოდების მქონე ირლანდიელი ჯონ ბოინის ნოველის მიხედვით. ფილმის პროდიუსერი – დეივიდ ჰეიმენი. მთავარი როლის შემსრულებლები: ასა ბატერფილდი, დევიდ ტიულისი, ვერა ფარმიგა, ჯეკ სკენლონი და რუპერტ ფრენდი. ფილმი გადაღებულია ბუდაპეშტში. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმში წარმოდგენილია ორი უდანაშაულო ადამიანის თვალით დანახული, მეორე მსოფლიო ომის დროს, საკონცენტრაციო ბანაკებში არსებული ტრაგედია. ამათგან ერთი რვა წლის ბრუნო — საკონცენტრაციო ბანაკის უფროსის შვილია, ხოლო მეორე მისი თანატოლი ებრაელი პატიმარი ბიჭი. მუსიკა ფილმისთვის დაწერა კომპოზიტორმა ჯეიმზ ჰორნერმა. სიმღერების სია ასეთია: „Boys Playing Airplanes“ – 4:13 „Exploring the Forest“ – 2:36 „The Train Ride to a New Home“ – 3:34 „The Winds Gently Blow Through the Garden“ – 5:57 „An Odd Discovery Beyond the Trees“ – 2:51 „Dolls Aren't for Big Girls, Propaganda is...“ – 3:43 „Black Smoke“ – 1:43 „Evening Supper – A Family Slowly Crumbles“ – 7:53 „The Funeral“ – 1:54 „The Boys' Plans, From Night to Day“ – 2:36 „Strange New Clothes“ – 9:53 „Remembrance, Remembrance“ – 5:31 ჩიკაგოს საერთაშორისო კინოფესტივალი ჯილდო — მაყურებლის არჩევანი – მარკ ჰერმანი ბრიტანეთის დამოუკიდებელი კინოს პრემია: საუკეთესო მსახიობი ქალი – ვერა ფარმიგა საუკეთესო რეჟისორი – მარკ ჰერმანი ყველაზე იმედისმომცემი ახალბედა – ასა ბატერფილდი პრემია გოია: საუკეთესო ევროპული ფილმი „ბიჭი ზოლიან პიჟამაში“ — კინოფილმების ინტერნეტ-მონაცემთა ბაზა (ინგლისური) „ბიჭი ზოლიან პიჟამაში“ — Box Office Mojo-ზე „ბიჭი ზოლიან პიჟამაში“ — Rotten Tomatoes ↑ The Boy in the Striped Pajamas (2008) (30 დეკემბერი, 2016). ↑ The Boy in the Striped Pyjamas (2008). ციტირების თარიღი: 31 ივლისი, 2014. ↑ The Boy in the Striped Pajamas (2008) – Financial Information. ციტირების თარიღი: 13 ივნისი, 2011.
რაკეთის წმინდა ნიკოლოზის ეკლესია

რაკეთის წმინდა ნიკოლოზის ეკლესია – ეკლესია ამბროლაურის მუნიციპალიტეტის სოფელ პატარა ონში. იგი XI საუკუნის პირველ მესამედს განეკუთვნება. ეკლესია დარბაზული, ერთნავიანი ნაგებობაა, რომლის აღმოსავლეთი ნახევარწრიული აფსიდი გარედან კედლის სიბრტყეშია მოქცეული. კამარა პილასტრებზე ამოყვანილ თაღს ეყრდნობა. აქვს სამი შესასვლელი სამხრეთის, დასავლეთის და ჩრდილოეთის მხრიდან.ბნაგებია სუფთად გათლილი შირიმის ქვის კვადრებით. კარ-სარკმელი, ლაგვარდნისა და აღმოსავლეთ ფასადის მორთულობა შესრულებულია მოთეთრო კირქვით. ეკლესია უხვად არის შემკული მდიდრული ჩუქურთმებითა და რელიეფებით.რესტავრირებულია 1970-იან წლებში (ხელმძღვანელი მ.დვალი), ნაწილობრივ აღდგენილია ეკლესიის შესანიშნავი ჩუქურთმებით შემკული კანკელი, რომლის ჩამოცვენილი ნაწილები ეკლესიაშივეა დაცული. საღარაძე შ., ქართული საბჭოთა ენციკლოპედია, ტ. 7, თბ., 1984. — გვ. 709.
ასფაგური

ასფაგური — იბერიის მეფე XXIII მეფე ფარნავაზიანთა დინასტიის უკანასკნელი წარმომადგენელი, მირდატ მეფის ძე. ციხე-ქალაქ უჯარმის ამშენებელი. იყო სპარსეთის პირველი სასანიანი მეფის არდაშირ I-ის (226–241) თანამედროვე. სომეხთა მეფე ხოსროვ I-თან ერთად ებრძოდა სპარსელებს და დაამარცხა ისინი; მაგრამ მისი მეფობის ბოლოს სპარსელებმა დაიპყრეს სომხეთი და ქართლში შემოიჭრნენ. ასფაგური ოსეთში გადავიდა დამხმარე ლაშქრის მოსაყვანად, მაგრამ იქ გარდაიცვალა. ასფაგურ I-ს ჰყავდა ქალიშვილი აბეშურა რომელიც დაქორწინდა უფლისწულ მირიანზე რომელიც მომავლში ცნობილი გახდა როგორც მეფე მირიან III. ენციკლოპედია „საქართველო“, ტ. 1, თბ., 1997. — გვ. 241. ლომოური ნ., ქართული საბჭოთა ენციკლოპედია, ტ. 1, თბ., 1975. — გვ. 662. ასფაგური — საქართველოს ბიოგრაფიული ლექსიკონი
მუშევანი

მუშევანი — სოფელი საქართველოში, ქვემო ქართლის მხარის ბოლნისის მუნიციპალიტეტში, ქვეშის თემში. მდებარეობს ქვემო ქართლის პლატოზე, მდინარე მაშავერის მარჯვენა მხარეს. ზღვის დონიდან 750 მეტრზე. ბოლნისიდან დაშორებულია 14 კილომეტრით. 2014 წლის აღწერის მონაცემებით სოფელში ცხოვრობს 905 კაცი. საყვარელიძე თ., ქართული საბჭოთა ენციკლოპედია, ტ. 7, თბ., 1984. — გვ. 225. ↑ 1.0 1.1 1.2 მოსახლეობის 2014 წლის აღწერა (არქივირებული). საქართველოს სტატისტიკის ეროვნული სამსახური (ნოემბერი 2014). ციტირების თარიღი: 30 დეკემბერი 2019.
იმერული ხაჭაპური

იმერული ხაჭაპური – ქართული სამზარეულოს ცომეული, ხაჭაპურის ერთ-ერთი სახეობა. არსებობს ხაჭაპურის ცომის მომზადების მრავალფეროვანი რეცეპტი. დაწყებული ჩვეულებრივი საფუარიანი ცომით და დამთავრებული მაწვნის ცომით. კარაქი 250 გრ. პურის ფქვილი 300 გრ. კვერცხი 1 ცალი. ლიმონის მჟავა 5 გრ. მარილი 5 გრ. საფუარი 5 გრ. შაქარი 4-5 გრ. წყალი დაახლოებით 100 მლლ. ყველი იმერული უმარილო 350 გრ. გავხსნათ საფუარი თბილ წყალში და დავამატოთ შაქარი. მიღებული მასა მოათავსეთ თბილ ადგილას და დაელოდეთ მის აფუებას. შემდეგ შევურიოთ ერთმანეთში ათქვეფილი კვერცხის გული, ლიმონის მჟავა, წყალი, მარილი, გამდნარი და შეგრილებული კარაქი ან მარგარინი და შევურიოთ მიღებული მასა საფუარის, წყლის და შაქრის ნაზავს. გაცრილი ფქვილი მოვათავსოთ ჭურჭელში, გავუკეთოთ შუაში ჩაღრმავება და დავასხათ მიღებული იგრედიენტების მასა. მოვზილოთ ცომი, რომელიც არ ეკრობა ხელის გულებსა და დავასვენოთ თბილ ადგილას 15 წუთის განმავლობაში. ცომი გავაბრტყელოთ, მოვათავსოთ ცომის ზედაპირზე გახეხილი ყველი, მოუჭრათ თავი და გავაბრტყელოთ ფქვილმოყრილ ზედაპირზე. გაბრტყელებული ხაჭაპური მოვათავსოთ გაცხელებული ღუმელის ტაფაზე და გამოვაცხოთ ის 220 გრადუს ტემპერატურაზე დაახლოებით 15 წუთის განმავლობაში. შემდეგ გამოვიღოთ ტაფა ღუმელიდან და გადავუსვათ ხაჭაპურს კარაქი. ოდნავ შევაგრილოთ და მოვათავსოთ თეფშზე. როგორ მოვამზადოთ იმერული ხაჭაპური